text: Alfred Aranda, regidor de Cultura d'Alzira, arreplega el premi al Gran Teatre en la gala d'AVETID - elseisdoble.com
  Alfred Aranda, regidor de Cultura d'Alzira, arreplega el premi al Gran Teatre en la gala d'AVETID
  Dedicà el premi a les companyies, tècnics i corporacions que han ajudat a mantindre el Gran Teatre 100 anys
  El Teatre Flumen de València va acollir l'acte de lliurament dels 25 Premis Avetid, que reconeixen en esta edició la dedicació de 10 persones i entitats en el món de les arts escèniques, que transmeten un missatge optimista, i destaquen i premien l'esforç «d'aquells que treballen per a mantindre l'escena valenciana amb dignitat, amb il·lusió i, en definitiva, viva».
  El regidor de Cultura Alfred Aranda, va donar les gràcies a Avetid i «a totes les persones que han fet possible que el Gran Teatre es mantiguera actiu al llarg d'estos cent anys: les diferents corporacions municipals, les nombroses companyies i els artistes que hi han actuat, i a tot el personal tècnic i de sala».
  Aranda va explicar que el Gran Teatre «es manté ben viu perquè, a més d'oferir una excel·lent i variada programació, compta amb la participació de nombroses entitats locals culturals, festives i eductives».
  Hi va afegir que «Alzira aposta per la cultura creativa, plural i pròxima», i va comunicar que el fet de ser nomenada Alzira Capital Cultural Valenciana per al 2022 «potenciarà una major presència de companyies valencianes en la programació del Gran Teatre».
  Aranda va felicitar també a l'editor Josep Gregori, d'Edicions Bromera, empresa que també ha sigut reconeguda en esta 25a. edició «per la seua contribució indispensable a la cultura i la llengua valenciana, i per fer un important treball de promoció i difusió del teatre valencià contemporani».
  «Alzira ha estat doblement guardonada», va reconéixer, i va destacar la «importància» de les publicacions de Bromera «tant de teatre infantil com per a joves i adults» en l'impuls i suport a la producció de textos dramàtics valencians.
  Vicent Lledó Esteller - 31/03/2022
  Alzira es por méritos propios ciudad cultural, y como trabajador del ámbito de la cultura, sería algo especial que los habitantes de Alzira y comarcas limítrofes puedan disfrutar de la magnífica exposición de la artista Tetyana Karaban, que ha expuesto recientemente en la Sala Coll Alas de Gandía con mucho éxito.A quién corresponda, Departamento de Cultura, o directora de la Casa de Cultura de Alzira, MUMA ,deberían de dar oportunidades a artistas que tienen gran talento como la ucraïna Tetyana Karaban.Muchas gracias al seis doble y Alzira.